ΠΕΡΙΕΧΟΜΕΝΑ
ΑΠΟΦΑΣΕΙΣ
1 Προσαρμογή της ελληνικής νομοθεσίας προς τις 
διατάξεις της οδηγίας 2020/612/ΕΕ της Επιτρο-πής της 4ης Μαΐου 2020 η οποία τροποποιεί την 
οδηγία 2006/126/ΕΚ του Ευρωπαϊκού Κοινοβου-λίου και του Συμβουλίου για την άδεια οδήγησης, καθώς και τροποποίηση τoυ Παραρτήματος Ι του π.δ. 51/2012 (Α΄ 101).
2 Αποδοχή της πρότασης δωρεάς εκτιμώμενης 
αξίας είκοσι επτά χιλιάδων πεντακοσίων εξήντα ευρώ και είκοσι τριών λεπτών (27.560,23 €), της εταιρείας «ΚΑΡΕΛΛΗΣ Ε.Π.Ε.» προς την Ελληνική Αστυνομία.
 ΑΠΟΦΑΣΕΙΣ
   Αριθμ. A3/Οικ. 56475/6635 (1)
Προσαρμογή της ελληνικής νομοθεσίας προς τις 
διατάξεις της οδηγίας 2020/612/ΕΕ της Επιτρο-
πής της 4ης Μαΐου 2020 η οποία τροποποιεί την 
οδηγία 2006/126/ΕΚ του Ευρωπαϊκού Κοινοβου-
λίου και του Συμβουλίου για την άδεια οδήγησης, 
καθώς και τροποποίηση τoυ Παραρτήματος Ι του 
π.δ. 51/2012 (Α΄ 101). 
 ΟΙ ΥΠΟΥΡΓΟΙ
ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ - ΥΓΕΙΑΣ -ΥΠΟΔΟΜΩΝ ΚΑΙ ΜΕΤΑΦΟΡΩΝ
  Έχοντας υπόψη:
1. Τις διατάξεις:α. της παρ. 8 του άρθρου 94 του ν. 2696/1999 (Α΄ 57) 
«Κύρωση του Κώδικα Οδικής Κυκλοφορίας» (Κ.Ο.Κ.), 
όπως ισχύει,
β. του ν. 4622/2019 «Επιτελικό Κράτος: οργάνωση, λει-
τουργία και διαφάνεια της Κυβέρνησης, των κυβερνητικών 
οργάνων και της κεντρικής δημόσιας διοίκησης» (Α΄ 133),γ. των παρ. 1 και 3 του άρθρου 1 του ν. 1338/1983 
«Εφαρμογή του κοινοτικού δικαίου» (Α΄ 34), όπως αντι-
καταστάθηκε με το άρθρο 65 του ν. 1892/1990 (Α΄ 101) 
και του άρθρου 4 του ν. 1338/1983 (Α΄ 34), όπως αντικα-
ταστάθηκε με την παρ. 4 του άρθρου 6 του ν. 1440/1984 
(Α΄ 70) και τροποποιήθηκε με τα άρθρα 7 του ν. 1775/
1988 (Α΄ 101), 31 του ν. 2076/1992 (Α΄ 130), 19 του
ν. 2367/1995 (Α΄ 261), 22 του ν. 2789/2000 (Α΄ 21), 48 του 
ν. 3427/2005 (Α΄ 312), 91 του ν. 3862/2010 (Α΄ 113) και 50 του ν. 4342/2015 (Α΄ 143),
δ. του άρθρου δεύτερου του ν. 2077/1992 (Α΄ 136) 
«Κύρωση της Συνθήκης για την Ευρωπαϊκή Ένωση και 
των σχετικών πρωτοκόλλων και δηλώσεων που περι-
λαμβάνεται στην Τελική πράξη»,
ε. του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» που κωδικο-
ποιήθηκε με το άρθρο πρώτο του π.δ. 63/2005 (Α΄ 98),
στ. του άρθρου 4 του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ-
μισης και Ηλεκτρονικής Διακυβέρνησης, ανασύστα-
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο-
μασία Υπουργείων Εσωτερικών και Διοικητικής Ανασυ-
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α΄ 208),
ζ. του πδ. 83/2019 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α΄ 121),
η. του π.δ. 121/2017 «Οργανισμός του Υπουργείου 
Υγείας» (Α΄ 148),
θ. του π.δ. 123/2017 «Οργανισμός του Υπουργείου 
Υποδομών Μεταφορών» (Α΄ 151),
ι. του π.δ. 147/2017 «Οργανισμός του Υπουργείου Οι-
κονομίας και Ανάπτυξης» (Α΄ 192),
ια. της υπό στοιχεία ΔΝΣα΄/οικ. 59172/7775/ΦΝ 459/
19/7/2019 απόφασης του Πρωθυπουργού και του 
Υπουργού Υποδομών και Μεταφορών «Ανάθεση αρμο-
διοτήτων στον Υφυπουργό Υποδομών και Μεταφορών Ιωάννη Κεφαλογιάννη» (Β΄ 3058),ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
22 Σεπτεμβρίου 2020 ΤΕΥΧΟΣ  ΔΕΥΤΕΡΟ Αρ. Φύλλου  407543751
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 43752 Τεύχος B’ 4075/22.09.2020
ιβ. της υπ’ αρ. οικ.33498/60551 απόφασης του Πρω-
θυπουργού και του Υπουργού Υποδομών και Μεταφο-
ρών «Διορισμός μετακλητού Γενικού Γ ραμματέα Μετα-
φορών, του Υπουργείου Υποδομών και Μεταφορών»
(Υ.Ο.Δ.Δ. 506),
ιγ. του π.δ. 51/2012 «Προσαρμογή της ελληνικής νομο-
θεσίας προς την οδηγία 2006/126/ΕΚ του Ευρωπαϊκού 
Κοινοβουλίου και του Συμβουλίου της 20ης Δεκεμβρίου 
2006, όπως τροποποιήθηκε με τις οδηγίες 2008/65/ΕΚ της 
Επιτροπής της 27ης Ιουνίου 2008, 2009/113/ΕΚ της Επι-
τροπής της 25ης Αυγούστου 2009 και 2011/94/ΕΕ της Επι-
τροπής της 28ης Νοεμβρίου 2011» (Α΄ 101), όπως ισχύει.
2. Την ανάγκη συμμόρφωσης της Ελληνικής νομοθε-
σίας προς τις διατάξεις της οδηγίας 2020/612/ΕΕ της 
Επιτροπής της 4ης Μαΐου 2020 η οποία τροποποιεί την 
Οδηγία 2006/126/ΕΚ του Ευρωπαϊκού Κοινοβουλίου και 
του Συμβουλίου για την άδεια οδήγησης.
3. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του κρατικού προϋπολο-
γισμού, αποφασίζουμε:
Άρθρο 1
(ΠΑΡΑΡΤΗΜΑ ΟΔΗΓΙΑΣ 2020/612)
Προσαρμογή της ελληνικής νομοθεσίαςπρος τις διατάξεις της Οδηγίας 2020/612/ΕΕ
1. Το σημείο 5.1.3. του παραρτήματος II του άρθρου 21 
του π.δ. 51/2012 (Α΄101) τροποποιείται ως ακολούθως:
«5.1.3. Ειδικές διατάξεις για τα οχήματα των κατηγορι-
ών ΒΕ, C, CE, C1, C1E, D, DE, D1 και D1E.
Για τα οχήματα με αυτόματο κιβώτιο ταχυτήτων, δεν 
σημειώνεται περιορισμός στην άδεια οδήγησης οχήμα-
τος των κατηγοριών ΒΕ, C, CE, C1, C1E, D, DE, D1, ή D1E 
κατά το σημείο 5.1.2, εφόσον ο υποψήφιος είναι ήδη 
κάτοχος άδειας οδήγησης οχήματος με χειροκίνητο κι-
βώτιο ταχυτήτων τουλάχιστον των εξής κατηγοριών: B, 
BE, C, CE, C1, C1E, D, DE, D1 ή D1E, και έχει εκτελέσει τις 
ενέργειες που περιγράφονται στο σημείο 8.4 κατά τη 
διάρκεια της εξέτασης προσόντων και συμπεριφοράς.»
2. Στο σημείο 5.2. του παραρτήματος II του π.δ. 51/2012 
(Α΄101) το δεύτερο εδάφιο του δεύτερου υπότιτλου «Κα-
τηγορία Α2» αντικαθίσταται από το ακόλουθο κείμενο:
«Εάν η μοτοσικλέτα είναι εξοπλισμένη με κινητήρα 
εσωτερικής καύσης, ο κυλινδρισμός του κινητήρα πρέπει 
να είναι τουλάχιστον 245 cm3.».
Άρθρο 2
Συμπλήρωση Παραρτήματος Ιτου π.δ. 51/2012 (Α΄ 101)
Στην παρ. 3 του Παραρτήματος Ι του άρθρου 21 του 
π.δ. 51/2012 (Α΄ 101), στο σημείο 12 του στοιχείου α της σελίδας 2 του εντύπου της άδειας οδήγησης, προστίθε-
ται νέος εθνικός κωδικός αριθμός «121», ως ακολούθως:
«121. Η κατηγορία Β ισχύει και για οδήγηση οχημάτων 
της κατηγορίας Α1.»
Άρθρο 3
Ισχύς
Η ισχύς της απόφασης αυτής αρχίζει από τη δημοσί-
ευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της 
Κυβερνήσεως.
  Παπάγου, 18 Σεπτεμβρίου 2020
Οι Υπουργοί
Ανάπτυξης και Επενδύσεων Υγείας
ΣΠΥΡΙΔΩΝ-ΑΔΩΝΙΣ ΒΑΣΙΛΕΙΟΣ ΚΙΚΙΛΙΑΣ
ΓΕΩΡΓΙΑΔΗΣ 
Υφυπουργός
Υποδομών και Μεταφορών
ΙΩΑΝΝΗΣ ΚΕΦΑΛΟΓΙΑΝΝΗΣ
Ι
(2)
Αποδοχή της πρότασης δωρεάς εκτιμώμενης 
αξίας είκοσι επτά χιλιάδων πεντακοσίων εξήντα 
ευρώ και είκοσι τριών λεπτών (27.560,23 €), της εταιρείας «ΚΑΡΕΛΛΗΣ Ε.Π.Ε.» προς την Ελληνική Αστυνομία.
    Με την υπό στοιχεία 9007/11/804-α/18.09.2020 από-
φαση του Διευθυντή Υποστήριξης του Αρχηγείου της 
Ελληνικής Αστυνομίας, που εκδόθηκε σύμφωνα με τις 
διατάξεις της παρ. 1 του άρθρου 3 του ν. 4182/2013
(Α΄ 185) και του άρθρου 109 του ν. 4622/2019 (Α΄ 133), 
κατ΄ εφαρμογή και των διατάξεων των άρθρων 496, 498 
και 499 Α.Κ., γίνεται αποδεκτή η πρόταση δωρεάς, της 
εταιρείας «ΚΑΡΕΛΛΗΣ Ε.Π.Ε.» προς την Ελληνική Αστυ-
νομία, εκτιμώμενης αξίας είκοσι επτά χιλιάδων πεντακο-
σίων εξήντα ευρώ και είκοσι τριών λεπτών (27.560,23 €),
που αφορά στην παραχώρηση χρήσης έξι (6) μηνών, με 
δικαίωμα επέκτασης μετά τη λήξη του εξαμήνου, ενός 
(01) επιβατικού αυτοκινήτου, μάρκας SCODA, μοντέλο 
OCTAVIA GRANT COUPE AMBITION 2.0 TDI 150PS DSG 
κυβισμού 2.000 cc.
  Ο Διευθυντής
ΔΗΜΗΤΡΙΟΣ ΤΣΑΜΠΗΡΑΣ    
Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000
Κείμενα προς δημοσίευση:   webmaster.et@et.gr *02040752209200002*